Yoann Gourcuff

Yoann Gourcuff (s. 11. heinäkuuta 1986) on ranskalainen jalkapalloilija. Hän edustaa tällä hetkellä Ranskan pääsarjassa pelaavaa Stade Rennes'stä. Hän on pelipaikaltaan keskikenttäpelaaja.

Elämäkerta
Yoann Gourcuff sai pelaajakasvatuksensa aina 14-vuotiaaksi saakka FC Lorient-Bretagne Sudissä. Hän liittyi Stade Rennais FC seuraan vuonna 2001 samaan aikaan kuin isänsä Christian Gourcuff, joka tuli seuran valmentajaksi.

Useat maineikkaat seurat, kuten Amsterdamin AFC Ajax sekä Lontoon Arsenal FC, yrittivät saada Gourcuffin joukkueeseensa. Hän päätti kuitenkin jäädä kotiseuraansa ja allekirjoitti ammattilaispaperit vuonna 2003 juuri 17 vuotta täytettyään. 

Hän pelasi useita otteluita jo Ranskassa ollessaan ja sai paljon peliaikaa. Hän pelasi UEFA-cupissa viisi ottelua ja sai niissä yhteensä kuusi maalia.

Hän päätti kuitenkin jättää käyttämättä mahdollisuuden pidentää Stade Rennais FC:n kanssa tekemäänsä sopimustaan, joka olisi päättynyt vuonna 2007, ja liittyi kesän 2006 aikana AC Milanin joukkueeseen. Kahden kauden aikana lupaavan nuorukaisen läpimurto Milanin superorganisaatiossa jäi tekemättä ja hän esiintyi kentällä vain 37 liigaottelussa. Kaudeksi 2008–2009 Gourcuff palasi kotimaahansa hakien peliaikaa lainapestillä FC Girondins de Bordeaux'n joukkueesta.  Gourcuffin kausi seurassa oli menestyksekäs ja hän oli yksi avainhahmoista Bordeaux'n juhliessa Ranskan mestaruutta kauden jälkeen. Gourcuff palkittiin kauden parhaana liigapelaajana ja France Football valitsi hänet myös vuoden parhaaksi ranskalaispelaajaksi. Menestyskauden jälkeen Milan olisi halunnut Gourcuffin takaisin, mutta ranskalainen halusi jäädä Bordeaux'hon ja lopulta hänen siirtonsa varmistui toukokuun lopussa. Siirtosummaa ei julkistettu, mutta sen arvioitiin olleen noin 15–18 miljoonaa euroa. 

Gourcuffin kausi 2009–2010 ei ollut yhtä menestyksekäs kuin debyyttinsä, mutta hän oli kuitenkin tärkeä pelaaja Bordeaux'lle. Kehno kevätkausi pudotti kuitenkin seuran kärjestä ja lopulta europelien ulkopuolelle. Kauden jälkeen Gourcuffin ympärillä käytiin paljon siirtospekulaatioita ja lopulta pelintekijä siirtyi elokuussa Olympique Lyonnais'n paitaan noin 22 miljoonan euron siirtosummalla. Gourcuffin lähdön taustalla oli muun muassa päävalmentaja Laurent Blancin siirtyminen Bordeaux'sta Ranskan maajoukkueen peräsimeen. 

Gourcuffin debyyttikausi Lyonissa oli vaikea, eikä hän onnistunut lunastamaan seuran tai itsensä itselleen asettamia odotuksia. Eritoten maalinteko oli Gourcuffille vaikeaa ja hän onnistui lopulta vain neljästi maalinteossa pelaamissaan 36 ottelussa. Kesällä 2011 hän joutui nilkkaleikkaukseen, joka piti miehen sivussa kauden valmistautumisharjoituksista. Toipuminen ei sujunut odotetusti ja Gourcuff pääsi palaamaan pelikentille vasta lokakuussa. Loukkaantumiset vaivasivat Gourcuffin Lyon-uraa ja peliaika jäi sen vuoksi vähäiseksi. Hän jätti Lyonin kauden 2014/15 jälkeen. Vapaana pelaajana jalkavaivoista toipunut Gourcuff siirtyi syksyllä 2015 vuoden sopimuksella Stade Rennes'een.  Epäonnekseen Gourcuff loukkasi nilkkansa debyyttiottelussaan FC Lorientia vastaan tammikuussa 2016 ja joutui sivuun pelikentältä.

Saavutuksia
 Ranskan mestaruus: 2009
 Coupe de France: 2012
 Coupe de la Ligue: 2009
 Trophée des Champions (3): 2008, 2009, 2012
 Mestarien liiga: 2007
 UEFA Super Cup: 2007
 Coupe Gambardella: 2003
 U19 Euroopan-mestaruus: 2005
 U17 EUroopan-mestaruus: 2003
 Kultainen 20-vuotiaiden jalkapallo.

Lähteet

Aiheesta muualla

Premier site consacré au breton du Milan AC   
Yksilöityjä tilastoja Yoann Gourcuffista 
Stade Rennais FC aikaisisa valokuvia ja tilastoja Yoann Gourcuffista  
Yoann Gourcuffin tietoja AC Milanista 
Henkilökuva: Gourcuff, Zidanen jalanjäjissä 

Ranskalaiset jalkapalloilijat
Vuonna 1986 syntyneet
Elävät henkilöt